Water inname & Cardio | Health24
Posted by: RSS | 2009/10/20
Water inname & Cardio
Baie dankie vir al die wonderlike inligting op al ons vrae.
Ek wil graag weet hoeveel water/vloeistof ek kan inneem indien ek 30min Cardio doen voor 6 uur in die oggend. Ek vind dat ek ongeveer 1 - 1.5l inneem terwyl en net nadat ek oefen, daarna eers weer ongeveer teen 11uur dors word. Ek drink slegs water gedurende die dag, en 1k koffie soggens en saans. Ek weet u beveel aan nie meer as 2.5l vloeistof nie, maar wil tog weet of ek nie meer mag inneem per dag nie, omrede ek oefen en dit in daardie tyd uitsweet nie.
Ek is nog steeds van mening dat volwassenes nie meer as 2,5 liter vloeistof per dag behoort in te neem nie. Maar as jy straf oefen of baie sweet, dan volgens Prof Tim Noakes, die sportdeskundige, moet jy jou vloeistofinname volgens jou dors aanpas. Moenie daardie 1,5 L water drink omdat dit byderhand is nie. Kyk of jy dors is en drink dan 'n matige hoeveelheid. Daar is baie gevalle van 'waterintoksikasie' aangeteken, waar atlete te veel water inneem. Dit is miskien ook beter om 'n deel van jou vloeistofinname tydens oefening in die vorm van energiedrankies (Energade, Powerade, EnerG, ens) in te neem, aangesien hierdie produkte wel elektroliete soos natrium en kalium bevat en dus elektrolietuitputting teenwerk.
Geniet die oefen